آستان قدس رضوی کے پبلیشرز کی جانب سے حرم حضرت علی(ع) کے لئے خصوصی طور پر قرآن کریم کی طباعت

آستان قدس رضوی کے پرینٹنگ اینڈ پبلشنگ ا دارے کے منیجنگ ڈائریکٹر نے بتایا کہ آستان قدس کی جانب سے امیرالمؤمنین حضرت علی علیہ السلام کے حرم مطہر کے لئے مخصو ص طرز پر قرآن کی طباعت کا سلسلہ جاری ہے ۔

خبر کا کوڈ: ۴۴۰۴۳۰

تاریخ: ۲۲ مرداد ۲۰۱۹ - ۱۷:۴۸

رسا نیوز ایجنسی کی رپورٹ کے مطابق آستان قدس رضوی کے پرینٹنگ اینڈ پبلشنگ ا دارے کے منیجنگ ڈائریکٹر مسعود فرزانہ نے بتایا کہ اس قرآن کی چھپائي کے لئے اسلامی جمہوریہ ایران کےمرکز طبع و نشر قرآن کریم سے اجازت لینے کے بعد اس کی طباعت اور ڈیزائننگ کا کام عربوں کے مخصوص رسم الخط کے ساتھ مولائے کائنات امیرالمومنین علی علیہ السلام کے حرم میں استفادے اور مستفیض ہونے کے لئے شروع کردیا گیاہے۔

انہوں نے بتایا کہ اس قرآنی نسخے کی ڈیزائننگ اور تذھیب وغیرہ کو حرم مطہر امام علی علیہ السلام میں استعمال شدہ فن تعمیر و ہنر سے ہم آہنگ کیا گیا ہے ۔

آستان قدس رضوی کے پرینٹنگ اینڈ پبلشنگ ادارے کے منیجنگ ڈائریکٹر مسعود فرزانہ نے اپنے ادارے کی بین الاقوامی سطح کی سرگرمیوں کی طرف اشارہ کرتے ہوئے کہا کہ یہ ادار ہ اب تک عالم اسلام کے بہت سارے مقدس مقامات کے ساتھ کلچرل تعاون کر چکا ہے۔ ان کا کہنا تھا کہ بطور خاص جن مقدس مقامات میں آستان قدس رضوی کے پرینٹنگ اینڈ پبلشنگ کے ادارے نے ثقافتی و کلچرل تعاون کیا ہے ان میں سامرا میں حرم عسکریین(ع)،آستانہ مقدس امام حسین(ع) اور حرم مطہر امیرالمومنین (ع) وغیرہ شامل ہیں۔

انہوں نے بتایا کہ قرآن کریم کی پرینٹنگ اور پبلشنگ کا یہ بین الاقوامی مرکز قرآن کریم کی طباعت واشاعت کا خصوصی مرکز ہے اس کے علاوہ آستان قدس رضوی کے قرآنی میوزیم میں موجود نفیس اور گرانقدر قرآنی نسخوں کی دوبارہ طباعت وغیرہ کی ذمہ داری بھی اسی مرکز کی ہے۔

فرزانہ نے بتایا کہ یہ مرکز اپنے قیام سے ابتک قرآنی و دینی علوم اور سنت و سیرت اہلبیت علیہم السلام سے متعلق چھ کروڑ سے زائد کتابوں کی طباعت واشاعت کے فرائض انجام دے چکا ہے۔ آستان قدس رضوی کے پرینٹنگ اینڈ پبلشنگ ادارے میں سالانہ پچاس لاکھ کتابیں ہارڈ کاپی اور سافٹ کاپی کی شکل میں طباعت کے مراحل سے گذرتی ہیں ۔ ان کا کہنا تھا کہ یہ مرکز تأسیس سے ابتک قرآن کریم اور دعا و مناجات کی پچیس لاکھ کتابیں چھاپ چکا ہے